पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के बढ़ते मामलों और मौतों के बीच कानपुर देहात से बेहद विचलित करने वाला वीडियो सामने आया है। यहां यमुना नदी में कई शव तैरते हुए दिखे। नदी के किनारे घाट पर कुछ लाशों को कुत्ते नोचते हुए भी दिखे। हालांकि, अभी ये साफ नहीं हो पाया है कि ये लाशें कहां से बहकर आई हैं। जिला प्रशासन भी कोई जवाब नहीं दे पा रहा है।
सरकारी आंकड़ों से कहीं ज्यादा लाशें पहुंच रहीं श्मशान घाट
कानपुर देहात में सरकारी आंकड़ों के मुताबिक, हर दिन कोरोना से होने वाली मौतें 1 या 2 ही रहती हैं। लेकिन श्मशान घाटों की स्थिति कुछ और ही होती है। आजकल घाटों पर लाशों की लंबी लाइनें लग रहीं है। जिले में अब तक 5,558 लोग संक्रमण की चपेट में आ चुके हैं। इनमें 4372 लोग ठीक हो चुके हैं, जबकि 1128 मरीजों का अभी इलाज चल रहा है। सरकारी आंकड़े के हिसाब से अब तक 58 मौतें हुईं हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn